Robert Fico

Dlíodóir agus príomh-aire na Slóvaice (2006-2010, 2012-2018, agus  2023-) is ea Robert Fico (a rugadh ar an 15 Meitheamh 1964).  Tá sé go mór i bhfách leis an eite dheis, duine coimeádach a bhfuil an-luí aige leis an Rúis (agus an Maifia b'fhéidir). Chaith Fico deich mbliana mar phríomh-aire (2006 - - 2018) sular athraigh dúnmharú an iriseora Ján Kuciak  cúrsaí sa tír ó bhonn sa bhliain 2018. 

Rinne Fico an-teacht aniar in 2023, rud a chur iontas ar go leor daoine.  is pearsa conspóideach i gcónaí é Fico, mar gheall ar a éilimh chun deireadh a chur le cúnamh míleata don Úcráin agus stop a chur leis na smachtbhannaí eacnamaíochta ar an Rúis. Bíonn Fico ag gríosú an fhuatha, ag geáitseáil don slua agus a athraíonn a phort go minic.

Mar gheall ar a phobalachas agus a pholasaí ar son na Rúise, déantar comparáid idir Fico agus Viktor Orbán na hUngáire. Tá ardmholadh tugtha ag Fico d'Orbán as tosaíocht a dhéanamh den Ungáir.clé|mion|2010

clé|mion|Márta 2024

 Gairm 
Chaith Fico dhá théarma go leith mar phríomh-aire na tíre. Ach b'éigean dó éirí as ar an 18 Márta 2018 nuair a tharraing dúnmharú iriseora, Ján Kuciak agus Martina Kusnirova ar an 21 Eanáir 2018, aird ar an gcaimiléireacht a bhí forleathan sa tír agus é san oifig. Ag an am sin, shíl gach duine go raibh a phort seinnte mar pholaiteoir.

Fuair Smer-SSD os cionn 23% den vóta sa toghchán parlaiminte ar 30 Meán Fómhair 2023. Bhí Fico in ann comhrialtas a chruthú leis na páirtithe faisisteacha a bhí san iomaíocht freisin, agus chuaigh an tSlóvaic i dtreo na hUngáire tar éis an toghcháin – ag cur srianta ar an daonlathas agus ag tacú leis an Rúis.

Bhí cáineadh déanta láithreach ag Fico ar na smachtbhannaí a bhí curtha ar an Rúis. Bhí sé tugtha le fios in 2023 ag Fico go n-éireodh sé as airm a dhíol leis an Úcráin dá cheapadh é mar phríomh-aire. .

Thar lear bhí cáineadh déanta ar Fico as cur in aghaidh cearta LGBTQ+.

Cuireadh tús i mBealtaine 2024 i bparlaimint na Slóvaice le plé ar dheireadh a chur le RTVS, craoltóir poiblí na tíre, agus dearcadh an-liobrálach aige de réir Fico agus a lucht leanúna.

Iarracht ar fheallmharú
Ar an 15 Bealtaine 2024, timpeall 14:30, gortaíodh Fico i lámhach i mbaile Handlová na Slóvaice, os comhair Theach Cultúir na cathrach tar éis cruinniú rialtais.  Bhí sé ag teacht amach as cruinniú rialtais i Handlová, 190 ciliméadar soir ó thuaidh on bpríomhchathair Bratislava.  Bhí an cruinniú rialtais ar siúl sa bhaile mar chuid de chamchuairt na tíre ó tháinig siad i gcumhacht ag deireadh na bliana seo caite.

Scaoileadh cúig philéar le Fico (59 bliain d'aois ag an am) agus gur bhuail ceann acu é sa bholg.

Dúirt an Taoiseach Simon Harris go raibh sé suaite go mór dá bharr. Ionsaí ar an daonlathas san Aontas Eorpach a bhí ann, arsa sé.

 An t-ionsaitheoir 
Ba é Juraj Cintula as Levice, 71 bliain d’aois, an t-ionsaitheoir, i bhfad amach ar an eite dheis agus an-luí aige leis an Rúis. Deirtear gur iargharda slándála in ionad siopadóireachta é a bhfuil leabhair filíochta scríofa aige agus ní raibh aon cheilt ar an gciníochas ina chuid ráiteas.

 Conspóidí 
Tarraingíodh droch-cháil ar fud an domhain ar Fico agus ar an tír nuair a dúnmharaíodh an t-iriseoir, Ján Kuciak ar an 21 Eanáir 2018, a bhí ag fiosrú caimiléireacht agus ‘sciúradh airgid’, agus  caitheadh amhras ar Fico.

Baineann Fico leas as dioscúrsa na bréagnuachta go comhfhiosach, ag cur i leith Zuzana Čaputová, an tUachtarán, gur gníomhaire rúnda de chuid na Stát Aontaithe nó de chuid George Soros í. Ag léirsiú amháin anuraidh, bhí feisire de chuid Smer – páirtí Fico – ag gríosú an tslua chun “striapach Mheiriceánach” a scairt amach, agus ní raibh Fico ach ag miongháire.

 Féach freisin 
 Zuzana Čaputová, Peter Pellegrini
 Dúnmharú Ján Kuciak agus Martina Kusnirova
 Roberto Fico, polaiteoir san Iodáil

 Tagairtí 

Catagóir:Daoine Slóvacacha

Catagóir:Dlíodóirí
Catagóir:Daoine a rugadh i 1964
Catagóir:Pobalóirí